Mis juhtub, kui laval kohtuvad tantsija ja neuroteadus? Brüsseli kultuurikeskuses Bozar ühendati tantsijad ajuliidestega ekraanide külge ja publik sai teada, mida nad tegelikult tunnevad. Neljapäeva õhtul jõudis Eesti eesistumise kultuuriprogrammi raames Brüsselis lavale "Demultiplexia".
AK kultuuriuudised tutvustasid teadlaste tööriista, ajuliidest, mis püüab tantsija peas tekkivate emotsioonide signaale.
"Demultiplexia" on teaduse ja kunsti sümbioos, seljanka, nagu seda nimetab projekti eestvedaja, lavastuse produtsent ja kaasautor, Tallinna Ülikooli arvutitunnetuse vanemteadur Aleksander Väljamäe. Laval näeb Väljamäe sõnul neurokoreograafiat.
Tantsijate emotsioonid on "Demultiplexia" lavastuses hädavajalikud. Ajuliides püüab tuvastada, mis seisundis tantsija on ja tõlgib selle piltideks ekraanil.
Vaata, mis tegijad ja publik omapärasest lavastusest arvasid.
Toimetaja: Madis Järvekülg